open-index/open-wikipedia-markdown huggingface dataset:
লা স্ত্রাদা

থাম্ব|alt=ইতালীয় সিনেমা|লা স্ত্রাদা সিনেমা
***লা স্ত্রাদা*** হল ফেদেরিকো ফেল্লিনির পরিচালিত ১৯৫৪ সালের ইতালিয় নাট্যধর্মী চলচ্চিত্র। ফেল্লিনি তার নিজের রচিত কাহিনি থেকে তুল্লিও পিনেল্লি ও এননিও ফ্লাইয়ানোর সাথে যৌথভাবে এই চলচ্চিত্রটির চিত্রনাট্য রচনা করেন। চলচ্চিত্রটিতে গেলসোমিনা নামে এক সরলমনা তরুণীর (জুলিয়েত্তা মাসিনা) গল্প বিবৃত হয়েছে, যাকে জাম্পানো (অ্যান্থনি কুইন) নামে এক নিষ্ঠুর ও বলবান ব্যক্তি তার মায়ের নিকট থেকে কিনে নিয়ে আসে।

চলচ্চিত্রটি ১৯৫৭ সালে একাডেমি পুরস্কারে প্রথমবারের মত প্রদত্ত শ্রেষ্ঠ বিদেশি ভাষার চলচ্চিত্র বিভাগে পুরস্কৃত হয়। আমেরিকান ফিল্ম ইনস্টিটিউট *লা স্ত্রাদা*-কে সর্বকালের অন্যতম প্রভাবশালী চলচ্চিত্র বলে উল্লেখ করে। চলচ্চিত্রটি ব্রিটিশ ফিল্ম ইনস্টিটিউটের পরিচালকদের ভোটে শীর্ষ ১০ চলচ্চিত্রের তালিকায় চতুর্থ স্থান লাভ করে।

## কুশীলব
* জুলিয়েত্তা মাসিনা - গেলসোমিনা
* অ্যান্থনি কুইন - জাম্পানো
* রিচার্ড বেজহার্ট - ইল মাত্তো
* আলদো সিলভানি - ইল সিনোর জিরাফা, সার্কাসের মালিক
* মারচেল্লা রোভেরে - লা ভেদোভা
* লিভিয়া ভেনতুরিনি - লা সোরিনা, নান

## মুক্তি
*লা স্ত্রাদা* চলচ্চিত্রটির উদ্বোধনী প্রদর্শনী হয় ১৯৫৪ সালের ৬ই সেপ্টেম্বর ১৫তম ভেনিস চলচ্চিত্র উৎসবে। সেখানে চলচ্চিত্রটি সিলভার লায়ন পুরস্কার লাভ করে। চলচ্চিত্রটি ১৯৫৪ সালের ২২শে সেপ্টেম্বর  ইতালিতে এবং ১৯৫৬ সালের ১৬ই জুলাই মার্কিন যুক্তরাষ্ট্রে মুক্তি পায়। ১৯৯৪ সালে চলচ্চিত্র নির্মাতা মার্টিন স্করসেসির অর্থায়নে এই চলচ্চিত্রের একটি মুদ্রণ পুনঃউৎপাদন করা হয়। স্করসেসি বলেন শৈশব থেকে এই চলচ্চিত্রের জাম্পানো চরিত্রটি তার *[[ট্যাক্সি ড্রাইভার]]* ও *[[রেজিং বুল]]* চলচ্চিত্রের বিভিন্ন উপাদানের অনুপ্রেরণা। ইয়ানুস ফিল্মস এই চলচ্চিত্রের ভিডিওর বর্তমান পরিবেশক।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:১৯৫০-এর দশকের স্বাধীন চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় নাট্য চলচ্চিত্র
বিষয়শ্রেণী:ইতালীয় নব্যবাস্তববাদী চলচ্চিত্র
বিষয়শ্রেণী:ইতালীয় সাদাকালো চলচ্চিত্র
বিষয়শ্রেণী:ইতালীয় স্বাধীন চলচ্চিত্র
বিষয়শ্রেণী:ফেদেরিকো ফেল্লিনি পরিচালিত চলচ্চিত্র
বিষয়শ্রেণী:ফেদেরিকো ফেল্লিনির চিত্রনাট্য সংবলিত চলচ্চিত্র
বিষয়শ্রেণী:কার্লো পন্টি প্রযোজিত চলচ্চিত্র
বিষয়শ্রেণী:নিনো রোতা সুরারোপিত চলচ্চিত্র
বিষয়শ্রেণী:সঙ সম্পর্কে চলচ্চিত্র
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:সার্কাস চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
ইন্ডিকা গলাগে

**ইন্ডিকা সঞ্জীবা গলাগে** (; জন্ম: ২২ নভেম্বর, ১৯৭৫) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এ দশকের শেষার্ধ্ব থেকে ২০০০-এর দশকের সূচনাকাল পর্যন্ত অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, কলম্বো ক্রিকেট ক্লাব ও পানাদুরা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ইন্ডিকা গলাগে**।

## প্রথম-শ্রেণীর ক্রিকেট
১৯৯৫-৯৬ মৌসুম থেকে ২০০৬ সাল পর্যন্ত ইন্ডিকা গলাগে’র প্রথম-শ্রেণীর খেলোয়াড়ী জীবন চলমান ছিল। লিকলিকে গড়নের ডানহাতি ফাস্ট-মিডিয়াম বোলার ছিলেন ইন্ডিকা গলাগে। তবে, জাতীয় দল থেকে বেশ উপেক্ষার শিকারে পরিণত হয়েছিলেন।

বেশ লম্বাটে খেলোয়াড় হওয়ায় উচ্চমানের ভঙ্গীমা প্রদর্শনে বলকে পর্যাপ্ত সিম আনয়ণে সচেষ্ট ছিলেন। এছাড়াও, পর্যন্ত বাউন্স করতে পারতেন। দক্ষিণাঞ্চলীয় পানাদুরা এলাকায় জন্মগ্রহণকারী ইন্ডিকা গলাগে শ্রী সুমঙ্গলায় পড়াশুনো করেন। বিদ্যালয়ে থাকাকালেই অনূর্ধ্ব-১৩ দলের পক্ষে জাতীয় পর্যায়ে খেলার জন্যে মনোনীত হন। শ্রীলঙ্কার পক্ষে অনূর্ধ্ব-১৩ দলের পক্ষে খেলায় অংশগ্রহণের পর বয়সভিত্তিক প্রত্যেক দলে প্রতিনিধিত্ব করেছেন ইন্ডিকা গলাগে।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ইন্ডিকা গলাগে। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, তারিখে ১৯ ডিসেম্বর, ১৯৯৯ তারিখে হারারেতে একই দলের বিপক্ষে একদিনের আন্তর্জাতিকে অভিষেক ঘটে তার। ১১ ফেব্রুয়ারি, ২০০১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।

১৯৯৮ সালে শ্রীলঙ্কা দলের সদস্যরূপে ইংল্যান্ড গমন করেন। ১৯৯৯ সালে নিজস্ব স্বর্ণালী সময় অতিবাহিত করেন। এ বছরটি তার জন্যে ভীষণ বিস্ময়ের কারণ ছিল। পূর্ববর্তী বছরে কুয়ালালামপুরে অনুষ্ঠিত কমনওয়েলথ গেমসের ক্রিকেটে অংশ নেয়ার পর অস্ট্রেলিয়ায় খেলেন। শারজায় কোকা-কোলা ট্রফিতে অংশ নেন ও জিম্বাবুয়ের বুলাওয়েতে তার টেস্ট অভিষেক পর্ব সম্পন্ন হয়। সেখানেই ওডিআই সিরিজের পঞ্চম খেলায় প্রথমবারের মতো ওডিআইয়ে অংশ নেন।

## অবসর
ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন ও নাগরিকত্ব লাভ করেন। মেলবোর্নভিত্তিক ক্লাব ক্রিকেটে অংশ নিচ্ছেন। ব্যক্তিগত জীবনে বিবাহিত তিনি। তার তিন পুত্র ও এক কন্যা রয়েছে।

## তথ্যসূত্র

## আরও দেখুন
* দিলহারা ফার্নান্দো
* দিলীপ সামারাবীরা
* এক টেস্টের বিস্ময়কারী
* শ্রীলঙ্কান টেস্ট ক্রিকেটারদের তালিকা
* ১৯৯৮ কমনওয়েলথ গেমসে ক্রিকেট
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:কলম্বো ক্রিকেট ক্লাবের ক্রিকেটার
বিষয়শ্রেণী:পানাদুরা স্পোর্টস ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:কমনওয়েলথ গেমসে শ্রীলঙ্কার প্রতিযোগী
বিষয়শ্রেণী:পানাদুরা থেকে আগত ক্রিকেটার
রুথ প্রাওয়ার জাবভালা

**রুথ প্রাওয়ার জাবভালা** (১৯২৭-২০১৩) একজন খ্যাতিমান বিদুষী লেখক ছিলেন। তিনি জার্মানিতে জন্মগ্রহণ করেছিলেন এবং বহু বছর ভারতে থাকেন। তিনি বুকার পুরস্কার পেয়েছিলেন।

তাঁর মেয়ে রেনানা জাববভালা একজন সমাজকর্মী ছিলেন।

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:২১শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:বুকার পুরস্কার বিজয়ী
বিষয়শ্রেণী:ভারতে জার্মান অভিবাসী
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ব্রিটিশ চিত্রনাট্যকার
বিষয়শ্রেণী:ইহুদি ঔপন্যাসিক
বিষয়শ্রেণী:পোলীয় ইহুদি বংশোদ্ভূত ইংরেজ ব্যক্তি
বিষয়শ্রেণী:মার্কিন ছোটগল্পকার
বিষয়শ্রেণী:মার্কিন নারী চিত্রনাট্যকার
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:লন্ডনের লেখক
বিষয়শ্রেণী:ফুসফুসের রোগে মৃত্যু
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর ইংরেজ নারী
বিষয়শ্রেণী:ভারতে ব্রিটিশ অভিবাসী
বিষয়শ্রেণী:ভারতে ইংরেজ অভিবাসী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:লন্ডনের_কুইন_মেরি_ইউনিভার্সিটির_প্রাক্তন_শিক্ষার্থী
আল-আসিফিয়াহ মসজিদ

**আল-আসিফিয়াহ (মসজিদ-মাদ্রাসা** ) ইরাকের বাগদাদে টাইগ্রিস নদীর তীরের নিকটে অবস্থিত একটি মসজিদ ও মাদ্রাসার কমপ্লেক্স। স্কুল ভবন, পুরাতন আদালত এবং অন্যান্য প্রাক্তন সরকারী ভবনসহ মসজিদ এবং এর সাথে সম্পর্কিত কমপ্লেক্স এবং প্রাসাদটি টাইগ্রিস নদীর তীরে  অংশ জুড়ে রয়েছে যা ইউনেস্কোর বিশ্ব ঐতিহ্যবাহী অংশের অংশ।

## ইতিহাস
টেকিয়েহ এবং খান নিয়ে গঠিত কমপ্লেক্সটি মূলত একটি মসজিদ এবং এটি মাওলা খান টেকিয়্যাহ নামে পরিচিত। পরে মূল কমপ্লেক্সের বিল্ডিংটি নষ্ট হয়ে গিয়েছিল এবং এটি ভেঙে ফেলতে হয়েছিল। ১৮২৫ সালে বাগদাদের ওয়ালী দাউদ পাশা ওয়াল পুনরায় সংস্কার করেছিলেন।  এই সময়ে, প্রাথমিক ও মাধ্যমিক স্তরের জন্য দুটি মাদ্রাসা নির্মিত হয়েছিল এবং একটি মিনারের সাথে সংযুক্ত ছিল। তিনি বৃহত্তর নামাজের স্থান সহ মসজিদটির সংস্কার করেছিলেন এবং মসজিদের দক্ষিণে পাথরের তৈরি এবং কাশানী টাইলস দিয়ে সজ্জিত দুটি মিনার স্থাপন করেছিলেন। ভবনগুলিতে শেখ সালেহ আল-তামিমির কবিতা খোদাই করা হয়েছিল। 

## আরও দেখুন

* ইরাকে ইসলাম 
* ইরাক মসজিদের তালিকা

## তথ্যসূত্র

বিষয়শ্রেণী:ইরাকের স্থাপনা
বিষয়শ্রেণী:১৬শ শতাব্দীর মসজিদ
বিষয়শ্রেণী:বাগদাদের মসজিদ
বিষয়শ্রেণী:ইরাকের উসমানীয় মসজিদ
বিষয়শ্রেণী:বাগদাদের ভবন ও স্থাপনা
বিষয়শ্রেণী:গম্বুজসহ মসজিদ
মোফাজ্জল হোসেন

**মোফাজ্জল হোসেন** নামটি নিচের ব্যক্তিবর্গকে নির্দেশ করতে পারে:

* মোফাজ্জল হোসেন (বীর প্রতীক) -বাংলাদেশের স্বাধীনতা যুদ্ধের  বীর প্রতীক খেতাব প্রপ্ত একজন মুক্তিযোদ্ধা।
* মোফাজ্জল হোসেন (রংপুরের রাজনীতিবিদ) -বাংলাদেশের রংপুর জেলার রাজনীতিবিদ ও রংপুর-৩ আসনের সাবেক সাংসদ।

## আরও দেখুন

* মোফাজ্জল হোসেন চৌধুরী মায়া -বাংলাদেশী রাজনীতিবিদ, মুক্তিযোদ্ধা, সংসদ সদস্য ও বীর বিক্রম।
হিমাচল প্রদেশ বিধানসভা

**হিমাচল প্রদেশ বিধানসভা**  হচ্ছে ভারতের হিমাচল প্রদেশের এককক্ষবিশিষ্ট আইনসভা। বিধানসভার বর্তমান আসন সংখ্যা ৬৮। হিমাচল প্রদেশ ভারতের প্রথম রাজ্য যা কাগজবিহীন বিধানসভা পরিচালনা করে। এই পদ্ধতিটি "ই-বিধান" নামে পরিচিত।

## বিভিন্ন মেয়াদ

## বর্তমান দল

## তথ্যসূত্র

বিষয়শ্রেণী:ভারতের রাজ্য বিধানসভা
বিষয়শ্রেণী:হিমাচল প্রদেশ বিধানসভা
বিষয়শ্রেণী:এক কক্ষবিশিষ্ট আইনসভা
দ্য হাউজহোল্ডার (উপন্যাস)

**''দ্য'' হাউজহোল্ডার** হচ্ছে ১৯৬০ সালে প্রকাশিত রুথ প্রাওয়ার জাবভালা রচিত একটি যৌনউত্তেজক উপন্যাস। এটি প্রেম নামে এক যুবকের সম্পর্কে, যা সম্প্রতি তার জীবনের প্রথম পর্যায়ে, একজন শিক্ষার্থী, তার জীবনের দ্বিতীয় ধাপে, গৃহকর্তা থেকে চলে গেছে। বইটি একটি বিল্ডুংস্রোম্যান, এটি এমন একটি গল্প যেখানে নায়ক মন এবং চরিত্রের বিকাশ ঘটে যখন শৈশবকাল থেকে (নির্দোষতা) বিভিন্ন অভিজ্ঞতার মধ্য দিয়ে সাধারণত আত্মিক সঙ্কটের মধ্য দিয়ে পরিপক্ব হয়ে যায়।

পরিচালক জেমস আইভরি এই উপন্যাস অবলম্বনে দ্য হাউজহোল্ডার নামেই চলচ্চিত্র নির্মাণ করে ১৯৬৩ সালে মুক্তি দেন যেখানে খ্যাতিমান অভিনেতা শশী কাপুর প্রেম চরিত্রে অভিনয় করেছিলেন আর তার স্ত্রী ইন্দু চরিত্রে ছিলেন লীলা নায়ডু।

## চরিত্র
*প্রেম
*ইন্দু, প্রেমের স্ত্রী
*প্রেমের মা
*মিঃ খান্না, সেই কলেজের অধ্যক্ষ, যেখানে প্রেম শিক্ষক হিসাবে কর্মরত আছেন
*মিসেস খা
*ইতিহাসের শিক্ষক মিঃ চদ্দা
*গণিত শিক্ষক মিঃ সোহান লাল
*রাজ, প্রেমের উচ্চ বিদ্যালয়ের বন্ধু
*হান্স লোওয়ে, কিটি, এবং মোহাম্মদ, ভারতে বসবাসরত সাদা মানুষ এবং তাদের দাস
*মিঃ সিগাল, প্রেমের বাড়িওয়ালা

## তথ্যসূত্র

## বহিঃসংযোগ
*

বিষয়শ্রেণী:উপন্যাসে যৌনতা
বিষয়শ্রেণী:ভারতীয় উপন্যাস
বিষয়শ্রেণী:ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:চলচ্চিত্রে গৃহীত ভারতীয় উপন্যাস
বিষয়শ্রেণী:দিল্লির পটভূমিতে উপন্যাস
গভর্নেন্স ইনোভেশন ইউনিট

**গভর্নেন্স ইনোভেশন ইউনিট** হল সরকারি সেবাগুলোর স্বচ্ছতা, জবাবদিহিতা এবং জনসংযোগযোগ্যতা উন্নত করার জন্য উদ্ভাবনের ব্যবহারের জন্য বাংলাদেশ সরকারের একটি সরকারি সংস্থা। গভর্নেন্স ইনোভেশন ইউনিটের প্রধান হলেন গওহর রিজভী।

## ইতিহাস
২০১২ সালে বাংলাদেশ সরকার কর্তৃক গভর্নেন্স ইনোভেশন ইউনিট গঠিত হয়। এটি প্রধানমন্ত্রীর কার্যালয়ের তত্ত্বাবধানে পরিচালিত হয়।
২০১৬ সালের অক্টোবরে ইউনিট প্রস্তাবিত একটি খসড়া আইন তৈরি করেছে যা এন্টি স্তরের কর্মকর্তাদের ভর্তুকিতে অ্যাপার্টমেন্ট এবং নিম্ন সুদের ঋণ দিবে। এটি টেকসই উন্নয়ন লক্ষ্যমাত্রা সমাপ্তির পরিকল্পনার জন্যও দায়ী। ইউনিটটি বাংলাদেশে বৈজ্ঞানিক গবেষণা তহবিল গঠন করেছে। এছাড়াও এটি বাংলাদেশে বাল্য বিবাহের বিরুদ্ধে প্রচারণা চালাচ্ছে।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:২০১২-এ প্রতিষ্ঠিত সরকারি সংস্থা
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
মধ্যপ্রদেশ পুনর্গঠন আইন, ২০০০

**মধ্যপ্রদেশ পুনর্গঠন আইন, ২০০০** হচ্ছে ভারতের সংসদে পাশকৃত এবং বর্তমানে বাস্তবায়িত একটি আইন। এই আইনের মাধ্যমে ছত্তিশগড়কে রাজ্যকে তৎকালীন মধ্যপ্রদেশ রাজ্যকে থেকে আলাদা করে একটি নতুন রাজ্যের মর্যাদা দেওয়া হয়। নির্বাচনের প্রতিশ্রুতি পূরণের জন্য বিজেপি নেতা এবং ভারতের প্রধানমন্ত্রী অটল বিহারী বাজপেয়ীর নেতৃত্বে এনডিএ সরকার আইনটি পাশ এবং বাস্তবায়িত করে। ২০০০ সালের ২৫ আগস্টে আইনটি কার্যকর হয়।

## পটভূমি
১৯২০ এর দশকে বর্তমান ছত্তিশগড়ে প্রথম পৃথক রাষ্ট্রের দাবি উত্থাপিত হয়েছিল। একই ধরনের দাবি নিয়মিত বিরতিতে চলছিল। যদিও কখনোই একটি সুসংহত আন্দোলনে পরিণত হয়নি। পরবর্তিতে বেশ কয়েকটি সর্বদলীয় প্ল্যাটফর্ম সাধারণত পিটিশন, জনসভা, আলোচনা সভা, সমাবেশ ও ধর্মঘটের মধ্যেই আন্দোলন সীমাবদ্ধ রেখেছিল। রায়পুর কংগ্রেস ইউনিট ১৯২৪ সালে পৃথক ছত্তিসগড়ের দাবি উত্থাপন করে এবং ত্রিপুরীতে কংগ্রেসের বার্ষিক অধিবেশনেও এটি নিয়ে আলোচনা হয়। ছত্তিশগড়ের জন্য আঞ্চলিক কংগ্রেস সংগঠন গঠনের বিষয়েও আলোচনা হয়েছিল। স্বাধীনতার পর ১৯৫৪ সালে যখন রাজ্য পুনর্গঠন কমিশন গঠন করা হয় তখনও পৃথক ছত্তিসগড়ের দাবি উঠেছিল। কিন্তু তা গৃহীত হয়নি। ১৯৫৫ সালে তৎকালীন মধ্য ভারত রাজ্যের নাগপুর বিধানসভায় পৃথক রাজ্যের দাবি উত্থাপিত হয়েছিল।

পরবর্তীতে নব্বইয়ের দশকে নতুন রাজ্যের দাবিতে তৎপরতা বৃদ্ধি পায়। ফলস্রুতিতে ছত্তিসগড় রাজ্য নির্মাণ মঞ্চ নামে রাজ্যব্যাপী রাজনৈতিক ফোরাম গঠন করা হয়। চান্দুলাল চদ্রকর এই ফোরামের নেতৃত্বে ছিলেন। ফোরামের ব্যানারে বেশ কয়েকটি সফল অঞ্চল-ধর্মঘট ও সমাবেশ অনুষ্ঠিত হয়েছিল যার সবকটিই ভারতীয় জাতীয় কংগ্রেস এবং ভারতীয় জনতা পার্টি সহ প্রধান রাজনৈতিক দলগুলির দ্বারা সমর্থিত ছিল।

## আইন পাশ
অটল বিহারী বাজপেয়ীর নেতৃত্বে নতুন জাতীয় গণতান্ত্রিক জোট (এনডিএ) সরকার ক্ষমতায় আসার পর নির্বাচনী প্রতিশ্রুতি পূরণের জন্য মধ্যপ্রদেশ বিধানসভার অনুমোদনের জন্য পুনর্নির্দিষ্ট পৃথক ছত্তিসগড় বিল প্রেরণ করে।  মধ্যপ্রদেশ বিধানসভায় এটি সর্বসম্মতিক্রমে অনুমোদিত হওয়ার পর বিলটি লোকসভায় উপস্থাপিত হয়। পৃথক ছত্তিসগড় রাজ্য গঠনের লক্ষে এই বিলটি লোকসভা ও রাজ্যসভায় পাস হলে পৃথক ছত্তিশগড় রাজ্য গঠনের পথ সুগম হয়। ভারতের রাষ্ট্রপতি ২৫ আগস্ট ২০০০-এ মধ্য প্রদেশ পুনর্গঠন আইন ২০০০-এ তাঁর সম্মতি দেন।

## ফলাফল
এই আইনের প্রেক্ষিতে ভারত সরকার ২০০০ সালের  ১ নভেম্বরে তৎকালীন মধ্যপ্রদেশ রাজ্যকে ছত্তিসগড় ও মধ্য প্রদেশে বিভক্ত করার মাধ্যমে নতুন ছত্তিসগড় রাজ্য গঠন করে।

## তথ্যসূত্র

বিষয়শ্রেণী:ভারতের রাজ্য পুনর্গঠন
মো. উমর ফারুক

**মো. উমর ফারুক** বাংলাদেশের কুড়িগ্রাম জেলার রাজনীতিবিদ ও কুড়িগ্রাম-২ আসনের সাবেক সংসদ সদস্য।

## প্রাথমিক জীবন
মো. উমর ফারুক কুড়িগ্রাম জেলায় জন্মগ্রহণ করেন।

## রাজনৈতিক জীবন
উমর ফারুক কুড়িগ্রাম সদর উপজেলার হলোখানা ইউনিয়নের সাবেক চেয়ারম্যান। তিনি কুড়িগ্রাম জেলা বিএনপি উপদেষ্টা। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি কুড়িগ্রাম-২ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:কুড়িগ্রাম জেলার ব্যক্তি
টঙ্গী পাইলট স্কুল এন্ড গার্লস কলেজ

**টঙ্গী পাইলট স্কুল এন্ড গার্লস কলেজ** বাংলাদেশের গাজীপুর জেলার টঙ্গীর আউচপাড়ায় অবস্থিত একটি ঐতিহ্যবাহী শিক্ষাপ্রতিষ্ঠান। এটি গাজীপুর জেলার প্রাচীন স্কুলগুলোর মধ্যে অন্যতম। ১৯৪৭ সালে স্কুলটি প্রতিষ্ঠিত হয়েছিল। পরবর্তীতে ১৯৯১ সালে মহিলা কলেজ শাখা চালু হয়।

## কোভিড-১৯ পরিস্থিতি
বাংলাদেশে কোভিড-১৯ বৈশ্বিক মহামারীর কারণে সকল স্কুল-কলেজ বন্ধ ঘোষণা করা হলে, টঙ্গী পাইলট স্কুল এন্ড গার্লস কলেজ কর্তৃপক্ষ অনলাইন শিক্ষা কার্যক্রমের সিদ্ধান্ত গ্রহণ করেন। এই উদ্দেশ্যে ফেসবুকে প্রতিটি শ্রেণির জন্য আলাদা গ্রুপ খুলে সেখানে ক্লাস নেয়া হয়।

২০২০ সালের অক্টোবর মাসে ৬ষ্ঠ থেকে ৯ম শ্রেণির অনলাইনভিত্তিক মূল্যায়ন পরীক্ষা ও ১০ম শ্রেণির অনলাইনভিত্তিক প্রাক-নির্বাচনী পরীক্ষা নেয়া হয়।

## তথ্যসূত্র

## বহিঃসংযোগ
*

বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত
বিষয়শ্রেণী:গাজীপুর জেলার মহাবিদ্যালয়
বিষয়শ্রেণী:গাজীপুর জেলার বিদ্যালয়
উষ্ণ আর্দ্র উচ্চ-প্রবাহের অক্সিজেন নল চিকিৎসা

**উষ্ণ আর্দ্র উচ্চ-প্রবাহের অক্সিজেন নল চিকিৎসা** শ্বসনতন্ত্রীয় কর্মকাণ্ডে সহায়তাকারী এক ধরনের চিকিৎসা পদ্ধতি যাতে কোনও রোগীর ফুসফুসে মানবদেহের স্বাভাবিক তাপমাত্রা (৩৭° সেলসিয়াস) ও মানবদেহের আদর্শ সম্পৃক্ত বাষ্পীয় চাপের সাথে মিল রেখে (প্রায় ১০০% আপেক্ষিক আর্দ্রতার) উষ্ণ ও আর্দ্র করা অক্সিজেন গ্যাস প্রতি মিনিটে ৪০ লিটার থেকে সর্বোচ্চ ৬০ লিটার পরিমাণে নাকে স্থাপিত নলের মাধ্যমে সরবরাহ করা হয়। শ্বাসযন্ত্রের তীব্র ও দীর্ঘস্থায়ী সমস্যার জন্য এই চিকিৎসা পদ্ধতি প্রয়োগ করা হয়।

ইংরেজি পরিভাষায় একে **হিটেড হিউমিডিফায়েড হাই-ফ্লো থেরাপি** (Heated humidified high-flow therapy, সংক্ষেপে HHHF), **হাই ফ্লো থেরাপি** (High Flow Therapy), **হাই ফ্লো নেজাল অক্সিজেন** (High-Flow Nasal Oxygen, সংক্ষেপে HFNO), **হাই ফ্লো নেজাল ক্যানুলা** (High-Flow Nasal Cannula, সংক্ষেপে HFNC), ইত্যাদি নামে ডাকা হয়।

## সুবিধা
উষ্ণ ও আর্দ্র উচ্চ-প্রবাহের অক্সিজেন নল চিকিৎসা ব্যবহার করার সুবিধাগুলি হল:
* শ্বাসপথে প্রতিবন্ধকতা ও ক্লোমনালীর সংকোচন হ্রাস পায়।
* শ্লৈষ্মিক ঝিল্লি ও সিলিয়াসমূহের কর্মক্ষমতা অব্যাহত থাকে, ফলে শ্বাসনালি থেকে ক্ষরিত পদার্থসমূহের নিষ্কাশন উন্নত হয়।
* শ্বসনকৃত বায়ুকে উষ্ণ ও আর্দ্র করতে রোগীর কম শক্তি বা ক্যালরি খরচ করতে হয়। সাধারণ বায়ুপ্রবাহ শুষ্ক ও শীতল হয় বলে রোগীর শ্বাসযন্ত্রকে অধিকতর শক্তি ব্যয় করতে হয়।
* শ্বাসতন্ত্রের নিষ্ক্রিয় স্থানে অবস্থিত কার্বন ডাই-অক্সাইড গ্যাস পরিষ্কার হয়ে বেরিয়ে আসে।
* মধ্যচ্ছদা পেশীর উপর চাপ হ্রাস পায়।
* রোগীর আরাম ও সহ্যক্ষমতা বৃদ্ধি পায়। রোগী কথা বলতে পারেন কেননা রোগীর শ্বাসনালিতে নল থাকে না কিংবা মুখে মুখোশ পরানো থাকে না।
* ফুসফুস বেশি করে অক্সিজেন শোষণ করে। প্রশ্বাসের সাথে গৃহীত অক্সিজেনের মাত্রা বৃদ্ধি পায়।
* কৃত্রিম শ্বাসযন্ত্রের কারণে ফুসফুসীয় ক্ষতির সম্ভাবনা হ্রাস পায়।

## তথ্যসূত্র

বিষয়শ্রেণী:চিকিৎসা যন্ত্রপাতি
বিষয়শ্রেণী:শ্বসন চিকিৎসা
বিষয়শ্রেণী:যান্ত্রিক শ্বসন
আত্মঅহংকার

**আত্ম-সম্মান** বা **আত্ম-অহংকার** একটি নিজস্ব ব্যক্তির নিজস্ব মূল্যের বিষয়গত মূল্যায়ন। আত্ম-সম্মান নিজের সম্পর্কে বিশ্বাসকে অন্তর্ভুক্ত করে (উদাহরণস্বরূপ, "আমি ভালবাসি না", "আমি যোগ্য") পাশাপাশি আবেগময় অবস্থা যেমন জয়, হতাশা, অভিমান এবং লজ্জা। স্মিথ এবং ম্যাকি (২০০৭) এটিকে সংজ্ঞায়িত করে বলেছিলেন "স্ব-ধারণাটি আমরা আত্ম সম্পর্কে যা ভাবি; আত্ম-সম্মান, এটি স্ব-এর ইতিবাচক বা নেতিবাচক মূল্যায়ন, যেমন আমরা এটি সম্পর্কে কীভাবে অনুভব করি" "

আত্ম-সম্মান একটি আকর্ষণীয় মনস্তাত্ত্বিক গঠন কারণ এটি একাডেমিক কৃতিত্বের মতো কিছু ফলাফলের পূর্বাভাস দেয় সুখ, বিবাহ এবং সম্পর্কের ক্ষেত্রে সন্তুষ্টি, এবং অপরাধমূলক আচরণ। আত্ম-সম্মান একটি নির্দিষ্ট বৈশিষ্ট্যের ক্ষেত্রে প্রয়োগ করতে পারে (উদাহরণস্বরূপ, "আমি বিশ্বাস করি আমি একজন ভাল লেখক এবং আমি সে সম্পর্কে খুশি বোধ করি") বা বিশ্বব্যাপী (উদাহরণস্বরূপ, "আমি বিশ্বাস করি আমি একজন খারাপ ব্যক্তি, এবং নিজের সম্পর্কে আমার খারাপ লাগে) সাধারণভাবে ")। মনোবিজ্ঞানীরা সাধারণত আত্ম-সম্মানকে একটি স্থায়ী ব্যক্তিত্বের বৈশিষ্ট্য হিসাবে চিহ্নিত করেন (বৈশিষ্ট্য স্ব-সম্মান), যদিও সাধারণ, স্বল্প-মেয়াদী বৈচিত্রগুলি (রাষ্ট্রীয় আত্ম-সম্মান) উপস্থিত থাকে। আত্মসম্মানের সমার্থক শব্দ বা নিকট-প্রতিশব্দে অনেকগুলি বিষয় রয়েছে: স্ব-মূল্যবান, স্ব-সম্মান, আত্ম-সম্মান, এবং আত্ম-অখণ্ডতা।
## তথ্যসূত্র

বিষয়শ্রেণী:সামাজিক মনোবিজ্ঞান
বিষয়শ্রেণী:মনোভাব
বিষয়শ্রেণী:স্বকীয় সত্তার ধারণা
বিষয়শ্রেণী:সুখ
বিষয়শ্রেণী:পরপীড়ন
বিষয়শ্রেণী:আত্মরতি
খুবাইব ইবনে আদি

**খুবাইব ইবনে আদিয়** (خبيب بن عدي) বা **খুবাইব  বিন আদী** ছিলেন ইসলামী নবী মুহাম্মদের সাহাবী। আল রাজির অভিযানের সময় তিনি নিহত হন।

## মৃত্যুর পটভূমি
৬২৫ খ্রিস্টাব্দে কিছু লোক ইসলাম শিখানোর জন্য মুহাম্মদকে (সাঃ) প্রশিক্ষক প্রেরণের অনুরোধ জানিয়েছিল,  কিন্তু খুজায়মাহের দুটি গোত্র দ্বারা এই লোকদের ঘুষ দেওয়া হয়েছিল যারা  মুহাম্মাদ (সাঃ) এর  অনুসারীরা উপর খালিদ বিন সুফিয়ান হত্যার প্রতিশোধ নিতে চেয়েছিল  এবং তারা মুসলমানদের হত্যা করে। আসিম ইবনে সাবিতকে হত্যার পরে হুদাইল তার মাথা বিক্রি করতে চেয়েছিল।

উইলিয়াম মন্টগোমেরি ওয়াটের মতে, এই অনুষ্ঠানের সর্বাধিক প্রচলিত সংস্করণে বলা হয়েছে যে মুসলমানদের উপর হামলা করার জন্য বনু লাহিয়ানের উদ্দেশ্য ছিল, বনু লাহিয়ান মুহাম্মদ সাঃ এর উস্কানিতে তাদের প্রধানের হত্যার প্রতিশোধ নিতে চেয়েছিলো। সুতরাং তারা খুজায়মাহের দুটি গোত্রকে ঘুষ দিয়েছিল তারা বলে যে তারা ইসলাম গ্রহণ করতে চায়। ওয়াট আরও বলে যে মুহাম্মদ (সাঃ) প্রেরিত সাতজন পুরুষ হয়ত মুহাম্মদ সাঃ এর গুপ্তচর এবং আরব উপজাতির প্রশিক্ষক ছিলেন। তিনি আরও বলেছিলেন যে তাদের প্রধানের হত্যার সঠিক তারিখ যাচাই করা কঠিন।

সফিউর রহমান মুবারকপুরী মতানুসারে, কুরাইশরা আদেশ করে যে, উকবা বিন হারেস  খুবাইব বিন আদিকে ক্রুশে চড়িয়ে যেন হত্যা করে কারণ তিনি (আদি) উকবা বিন হারেসের পিতাকে হত্যা করেছে। 

মুহাম্মদ সাঃ, আমর ইবনে উমাইয়া আল দামরীকে খুবিয়াব বিন আদি হত্যার প্রতিশোধ নিতে আবু সুফিয়ানকে হত্যার নির্দেশ প্রদান করেন, বলা হয়েছে

## মৃত্যু
খুবাইব ইবনে আদিকে বন্দী করে নিয়ে যাওয়া হয়েছিল এবং কয়েক হাজার মিছিল তার সাথে যাত্রা করে যাতে আবু সুফিয়ান ইবনে হারব, সাফওয়ান ইবনে উমাইয়ার এবং  সাঈদ ইবনে আমির আল জুমাহির  মতো লোকেরা অন্তর্ভুক্ত ছিল।

মহিলা এবং শিশুরা তাকে মৃত্যুর জন্য নির্ধারিত স্থানে ঠেলে দেয়। বদরের যুদ্ধে কুরাইশের ক্ষতির জন্য প্রতিশোধ নিতে খুবাইবে মৃত্যু হয়েছিল। সমবেত জনতা তাঁর সাথে বন্দী হয়ে নির্ধারিত স্থানে উপস্থিত হলে খুবাইব মহিলা ও শিশুদের চিৎকারের মধ্যে দৃঢ় অথচ শান্ত স্বরে বলেছিলেন:

: *"আপনরা যদি চান তবে আমার মৃত্যুর আগে আমাকে দুই রাকাত নামায পড়তে ছেড়ে দিন।"*

এটিকে কুরাইশরা অনুমতি দেয়। খুবাইব কাবা'র মুখোমুখি হয়ে দুই রাকাত নামায আদায় করলেন। তখন খুবাইব কুরাইশ নেতাদের মুখোমুখি হন।

: *"আল্লাহর কসম, আপনরা যদি ভেবে থাকেন যে আমি মৃত্যুর ভয়ে প্রার্থনা করতে চেয়েছি, তবে আমি প্রার্থনাটিকে সমস্যার জন্য উপযুক্ত মনে করব না," তিনি বলেছিলেন।*

তারপরে মক্কার জীবিত অবস্থায় খুয়াবের দেহ ভেঙে ফেলার প্রক্রিয়া শুরু করে এবং তাকে নির্যাতন শুরু করে।

: *"তুই কি মুক্তি চাস এবং মুহাম্মদ তোর জায়গায় থাকবে?"*

তাঁর রক্ত প্রবাহিত হলে তিনি জবাব দিয়েছিলেন, *"আল্লাহর কসম, আমি আমার পরিবারের মধ্যে নিরাপদ থাকতে চাই না, যখন কিনা একটি কাঁটাও মুহাম্মদকে কষ্ট দেয়।"* লোকেরা বাতাসে তাদের মুষ্টি উঠালো এবং চিৎকার আরও বেড়ে গেল।

: *"তাকে মেরে ফেল.* *তাকে মেরে ফেল!"*

খুবাইব কাঠের ক্রসের উপরে আকাশের দিকে চোখ তুলেছিল।

: *"হে আল্লাহ, আমার সালাম আমার নবী মুহাম্মদের কাছে প্রেরণ করুন"*

এরপরে এটি খুবাইবার দেহে কেটে যাওয়া তরোয়াল এবং বর্শার সংখ্যা গণনা করা গেল না।

## তথ্যসূত্র

বিষয়শ্রেণী:৬২৫-এ মৃত্যু
বিষয়শ্রেণী:পুরুষ সাহাবা
বিষয়শ্রেণী:সাহাবা
আমসা আমিন

**আমসাআ আমিন** বাংলাদেশ সেনাবাহিনীর অবসরপ্রাপ্ত মেজর জেনারেল, সাবেক রাষ্ট্রদূত ও কুড়িগ্রাম জেলার রাজনীতিবিদ ।

## প্রাথমিক জীবন
আমসা আমিন কুড়িগ্রাম জেলায় জন্মগ্রহণ করেন।

## রাজনৈতিক ও কর্মজীবন
আমসাআ আমিন বেসরকারি সংগঠন ‘সেন্টার ফর সিকিউরিটি এ্যান্ড ডেভেলপমেন্ট স্টাডিজ’ এর চেয়ারম্যান। তিনি বাংলাদেশ সেনাবাহিনীর অবসরপ্রাপ্ত মেজর জেনারেল ও সাবেক রাষ্ট্রদূত। তিনি সেনাবাহিনী থেকে অবসর গ্রহণ করে ২০০১ সালে আওয়ামী লীগে যোগ দিয়ে ২০০৩ সালে তিনি দলের কুড়িগ্রাম জেলা কমিটির সভাপতি নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে কুড়িগ্রাম-২ আসন থেকে অংশ নিয়ে পরাজিত হয়েছিলেন। এর পর ২০১৮ সালে গণফোরামে যোগ দিয়ে একাদশ জাতীয় সংসদ নির্বাচনেও কুড়িগ্রাম-২ আসন থেকে অংশ নিয়ে পরাজিত হয়েছিলেন।

কুড়িগ্রাম জেলা পরিষদের প্রশাসক হিসেবেও তিনি দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:গণফোরামের রাজনীতিবিদ
বিষয়শ্রেণী:কুড়িগ্রাম জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
আহমেদ আল-ফাহাদ আল-আহমেদ আল-সাবাহ

**আহমেদ আল ফাহাদ আল আহমেদ আল সাবাহ** একজন কুয়েতি রাজনীতিবিদ ও ক্রীড়া প্রশাসক। তিনি বর্তমানে এশিয়া অলিম্পিক কাউন্সিল ও এশীয় হ্যান্ডবল ফেডারেশনের সভাপতি। এছাড়াও তিনি আন্তর্জাতিক অলিম্পিক কমিটির সদস্য। তিনি তেল, প্রকৌশল, পানি ও বিদ্যুৎ এবং যোগাযোগ ও নির্মাণ ক্ষেতগুলোতে কাজ করেন। তিনি ২০১৫-২০১৭ সেশনের জন্য ফিফা নির্বাহী কমিটির সদস্য নির্বাচিত হয়েছেন।

## শিক্ষা ও কর্মজীবন
থাম্ব|আহমেদ আল-ফাহাদ আল-আহমেদ আল-সাবাহ
শেখ আহমেদ কুয়েত বিশ্ববিদ্যালয় ও কুয়েত মিলিটারি একাডেমিতে শিক্ষা অর্জন করেছেন। এবং তিনি কুয়েত সেনাবাহিনীতে মেজর পদমর্যাদা অর্জন করেছেন।

তিনি ২০০০ সালে কুয়েতের তথ্য মন্ত্রী হিসেবে নিযুক্ত হন এবং ২০০১ সালে ভারপ্রাপ্ত তেল মন্ত্রী হন। তিনি ১৯৯১ থেকে ২০০১ সাল পর্যন্ত কুয়েত অলিম্পিক কমিটির সভাপতি ছিলেন। ১৯৯২ সালে তিনি আন্তর্জাতিক অলিম্পিক কমিটির সদস্য নির্বাচিত হয়েছিলেন। এছাড়াও তিনি এশিয়া অলিম্পিক কাউন্সিলের সভাপতি।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুয়েত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুয়েতের তেল মন্ত্রী
বিষয়শ্রেণী:কুয়েতি রাজনীতিবিদ
বিষয়শ্রেণী:আল সাবাহ
বিষয়শ্রেণী:আন্তর্জাতিক অলিম্পিক কমিটির সদস্য
কালীগ্রাম রথীন্দ্রনাথ ইনস্টিটিউশন

**কালীগ্রাম রথীন্দ্রনাথ ইনস্টিটিউশন** বাংলাদেশর নওগাঁ জেলার আত্রাই উপজেলার কালীগ্রাম ইউনিয়নে অবস্থিত একটি শিক্ষাপ্রতিষ্ঠান। এটি একটি হাইস্কুল। রবীন্দ্রনাথ ঠাকুর নিজেই শিক্ষাপ্রতিষ্ঠানটি নির্মাণ করেছিলেন। তিনি নোবেল পুরস্কারে পাওয়া অর্থ দিয়ে হাইস্কুলটি নির্মাণ করেছিলেন।

## ইতিহাস

বাংলাদেশে জোড়াসাঁকোর ঠাকুর পরিবারের তিনটি জমিদারি ছিল। সেগুলো হলঃ কুষ্টিয়া জেলার শিলাইদহে, সিরাজগঞ্জ জেলার শাহাজাদপুরে এবং নওগাঁ জেলার কালিগ্রামে। উতরাধিকার সূত্রে রবীন্দ্রনাথ ঠাকুর কালিগ্রামের জমিদারের দায়িত্ব পান।

১৮৯১ সালের ১৩ জুন জমিদারি দেখাশোনার জন্য রবীন্দ্রনাথ ঠাকুর  কালিগ্রামে আসেন। ১৯৩৭ সালের  ২৭ জুলাই শেষবার এইখানে আসেন। রবীন্দ্রনাথ ঠাকুর জমিদারি কাজ পরিচালনার জন্য অনেকবার আত্রাইয়ে কালিগ্রাম ইউনিয়নের পরিসর গ্রামে আসেন।

১৯৩৭ সালে কালীগ্রাম রথীন্দ্রনাথ ইনস্টিটিউশন প্রতিষ্ঠিত করা হয়। রবীন্দ্রনাথ ঠাকুরের ছেলে রথীন্দ্রনাথের নামে হাইস্কুলটি প্রতিষ্ঠিত হয়েছে। রবীন্দ্রনাথ ঠাকুর নোবেল পুরস্কারের প্রাপ্ত অর্থ দিয়ে হাইস্কুলটি প্রতিষ্ঠিত করেছেন।

রবীন্দ্রনাথ ঠাকুরের মৃত্যুর পর তার পুত্র রথীন্দ্রনাথ উতরাধিকার সূত্রে জমিদারির দায়িত্ব পান। তিনি ১৯৪৫ সালের দিকে দাম্পত্য সঙ্গী প্রতিমা দেবীসহ কালিগ্রামে আসেন। নিজের নামে নির্মিত ইনস্টিটিউশনের প্রতি তার টান ছিল। তিনি সেই সময়ে শিক্ষক-ছাত্রদের সঙ্গে নিয়িমিত যোগাযোগ রাখতেন।

## বিবরণ
কালীগ্রাম রথীন্দ্রনাথ ইনস্টিটিউশন সেই সময়ে মাটি দিয়ে তৈরি করা হয়েছিল। রবীন্দ্রনাথ ঠাকুরের স্মৃতি বিজড়িত এই হাইস্কুল। রবীন্দ্রনাথের দেওয়া আশীর্বাণী, চিঠি, প্রজাদের উদ্দেশ্যে দেওয়া তার শেষ ভাষণ, তার দেওয়া বিভিন্ন বই এই ইনস্টিটিউশন সংগ্রহিত করা আছে। এই প্রতিষ্ঠানে কালীগ্রামের শেষ জমিদার রবীন্দ্রনাথের পুত্র রথীন্দ্রনাথ ঠাকুরের চিঠি, রবীন্দ্রনাথের পুত্রবধূ প্রতিমা দেবীর চিঠিসহ রবীন্দ্রনাথের অনেক স্মৃতিস্মারক সংগ্রহ করা আছে।

## বর্তমান অবস্থা
রবীন্দ্রনাথ ঠাকুরের জন্ম ও মৃত্যু বার্ষিকী উপলক্ষে কালীগ্রাম রথীন্দ্রনাথ ইনস্টিটিউশনে বিভিন্ন ধরনের অনুষ্ঠানের আয়োজন করা হয়। রবীন্দ্রনাথ স্মৃতিবিজড়িত মাটির ঘরগুলোতে শিক্ষা কার্যক্রম চলমান আছে।

তবে কর্তৃপক্ষের অবহেলার কারণে রবীন্দ্রনাথ স্মৃতিবিজড়িত একটি মাটির ঘর ভেঙে ফেলা হয়েছে। যথাযথ কর্তৃপক্ষের সংরক্ষণের অভাবে রবীন্দ্রনাথের স্মৃতিবিজড়িত অনেক নিদর্শন নষ্ট হবার পথে।

## তথ্যসূত্র

বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:নওগাঁ জেলার বিদ্যালয়
পরশুরাম সরকারি পাইলট উচ্চ বিদ্যালয়

**পরশুরাম সরকারি পাইলট উচ্চ বিদ্যালয়** বাংলাদেশের ফেনী জেলার পরশুরাম উপজেলায় অবস্থিত। এই বিদ্যালয়টি পরশুরাম উপজেলার অন্যতম প্রাচীন শিক্ষাপ্রতিষ্ঠান। বিদ্যালয়টি প্রতিষ্ঠা করা হয় ১৯৪৫ সালে।

## প্রতিষ্ঠার ইতিহাস
পরশুরাম সরকারি পাইলট উচ্চ বিদ্যালয়টি ১৯৪৫ সালে উপ-মহাদেশ বিভক্ত হওয়ার ঠিক দুই বছর আগে বাবু জোগেশ চন্দ্র চক্রবর্তী, এক মহান মনের অধিকারী ও উদার ব্যক্তি দ্বারা প্রতিষ্ঠিত হয়েছিল। উচ্চাকাঙ্ক্ষা না করেই তিনি সেই ব্রিটিশ অধ্যুষিত অজ্ঞ সমাজে শিক্ষা বিস্তারের জন্য নিজের জীবনকে উৎসর্গ করেছিলেন। ভারতীয় উপমহাদেশ বিভক্ত হওয়ার আগে পরশুরাম হিন্দু-জনবহুল অঞ্চল ছিল এবং মুসলমানরা আধুনিক শিক্ষা গ্রহণ করতে রাজি ছিল না। সুতরাং সেই সময়ে, বেশিরভাগ শিক্ষার্থী হিন্দু এবং মুসলমান ছাত্ররা ছিল কম। তিনি একটি আধ্যাত্মিক বাসনা দিয়ে একটি কটেজে স্কুল শুরু করেছিলেন। সময়ের সাথে সাথে এখন এটি একটি অন্যতম গুরুত্বপূর্ণ শিক্ষা প্রতিষ্ঠান।

## শিক্ষা কার্যক্রম
বিদ্যালয়টিতে ৬ষ্ঠ শ্রেণী থেকে ১০ম শ্রেণী পর্যন্ত প্রায় ৬০০ ছাত্র ও ছাত্রী রয়েছে। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী। বিদ্যালয়ের বর্তমান প্রধান শিক্ষক আতাউর রহমান চৌধুরী।

## অবকাঠামো
বিদ্যালয়ে মোট ভবনের সংখ্যা ০৪টি (১টি নতুন তিনতলা ভবন, এবং তিনটি দ্বিতল ভবন)। বিদ্যালয়ের একটি ভবন অফিস এবং অন্যান্য ভবন শ্রেণীকক্ষ রূপে ব্যবহৃত হয়। বিদ্যালয়ে একটি পাঠাগার, একটি ল্যাবরেটরি, একটি কম্পিউটার ল্যাব রয়েছে। ছাত্র ছাত্রী দের কোলাহল ক্যাম্পাসটিকে করে তুলেছে সজীব ও প্রাণবন্ত।

## খেলার মাঠ
বিদ্যালয়ের পাশেই একটি বড় খেলার মাঠ রয়েছে। এই মাঠে জাতীয় দিবসের নানা কর্মসূচী সহ উপজেলার বিভিন্ন ধরনের খেলাধুলার আয়োজন করা হয়ে থাকে। মাঠের ঠিক পশ্চিম পাশে উপজেলার কেন্দ্রীয় শহীদ মিনার অবস্থিত।

## শিক্ষা
*ফলাফলঃ*

## তথ্যসূত্র

বিষয়শ্রেণী:ফেনী জেলার বিদ্যালয়
শ্রদ্ধা মুসলে

**শ্রদ্ধা মুসলে** (জন্ম: ৭ জানুয়ারি ১৯৮৪) একজন ভারতীয় মডেল এবং অভিনেত্রী, যিনি গোয়েন্দা ধারাবাহিক *[[সি.আই.ডি. (ভারতীয় টেলিভিশন ধারাবাহিক)|সি.আই.ডি.]]*-তে 'ডা. তারিকা' চরিত্রে অভিনয়ের জন্য পরিচিত। এই চরিত্রে অভিনয়ের মাধ্যমে তিনি ব্যাপক জনপ্রিয়তা অর্জন করেছিলেন। তিনি মিস ইন্ডিয়া প্রতিযোগিতা দিয়ে তার কর্মজীবন শুরু করেছিলেন।

## ব্যক্তিগত জীবন
শ্রদ্ধা ২০১২ সালের ২৯ নভেম্বর লখনউয়ের ব্যবসায়ী দীপক তমারকে বিয়ে করেছিলেন।

## অভিনীত চলচ্চিত্র

## টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেত্রী
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর অভিনয়শিল্পী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:আহমেদাবাদের অভিনেত্রী
বাঁশদা রাজ্য

**বাঁসদা রাজ্যটি** ব্রিটিশ রাজ আমলে ভারতের অন্যতম দেশীয় রাজ্য ছিল। এটি বোম্বাই প্রেসিডেন্সির সুরাত এজেন্সির অধীনে ছিল।

## ইতিহাস
বাম|থাম্ব|350x350পিক্সেল| সুরত এজেন্সির মধ্যে বাঁসদা রাজ্য ( ''সবুজ'' )
রাজ্যটি বীরসিংজি ১৭৮১ সালে প্রতিষ্ঠা করেছিলেন এবং বাঁসদাতে এর রাজধানী ছিল। এর শাসকরা ছিলেন সোলানকি বা ভানসাদিয়া রাজবংশের। বানসদার সর্বশেষ শাসক ১৯৪৮ সালের ১০ জুন ইন্ডিয়ান ইউনিয়নে যোগদানের স্বাক্ষর করেন।

বাঁসদার শাসকরা আনুমানিক ১৮২৯ সাল থেকে "মহারাজা সাহেব" উপাধি পেয়েছিলেন।

* ... - ১৭০১ দ্বিতীয় উদয়সিংহজি 
* ১৭০১ –১৭১৬ প্রথম বীরসিমজি  (মৃত্যু ১৭১৬) 
* ১৭১৬ –১৭৩৯ রালভমজী (মৃত্যু ১৭৩৯) 
* ১৭৩৯ –১৭৫৩ প্রথম গুলাবসিমহজি  (মৃত্যু। ১৭৫৩) 
* ১৭৫৩ - ১৭৭০ উদয়সিংহী তৃতীয় (ডিসি ১৭৭০) 
* ১৭৭০ –১৭৮০ কিরতসিম্জি লাস (মৃত্যু ১৭৮০) 
* ১৭৮০ - ১৯৮৯ দ্বিতীয় বীরসিংজি (মৃত্যু ১৭৮৯) 
* ১৭৮৯ - ১৭৯৩ নাহারসিংহজি (মৃত্যু. ১৭৯৩) 
* ১৭৯৩ - ১৮১৫ রইসিম্জি (মৃত্যু ১৮১৫) 
* ১৮১৫ - ২৭ অক্টোবর ১৮২৮ চতুর্থ উদয়সিংহী  (মৃত্যু ১৮২৮) 
* ১৮২৮ - ১৬ জুন ১৮৬১ হামিরসিম্জি (জ. ১৮২৬? -মৃ. ১৮৬১) 
* ১৮৬১ - ১৩ ফেব্রুয়ারি ১৮৭৬ গুলাবসিম্হজি দ্বিতীয় (জ. 1838 - মৃ 1876) 
* ৬ মার্চ ১৮৭৬ - ২১ সেপ্টেম্বর ১৯১১ প্রতাপসিংহী গুলাবসিম্হজি (জ. ১৮৬৩ - মৃ. ১৯১১) 
* ২১ সেপ্টেম্বর ১৯১১ - ১৫ আগস্ট ১৯৪৭ ইন্দ্রসিংহজি প্রতাপসিংহজি (জ. ১৮৮৮ - মৃ. ১৯৫১) (১১  ই মে 1937, স্যার ইন্দ্রসিংহী প্রতাপসিংহজি) 
* মহারাজা সাহেব দিগ্বিরেন্দ্রসিংহী ইন্দ্রসিংহজী (২০১৭ সালে অবসরপ্রাপ্ত) 
* মহারাজা সাহেব জয়বীরেন্দ্রসিংহী দিগ্বিরেন্দ্রসিংহী সোলঙ্কি (এখনও অবধি)

## তথ্যসূত্র

## বহিঃসংযোগ

*     
* গুজরাটের রাজপুত্রদের হেরাল্ড্রি

বিষয়শ্রেণী:গুজরাতের দেশীয় রাজ্য
বিষয়শ্রেণী:১৭৮১-এ ভারতে প্রতিষ্ঠিত
বিষয়শ্রেণী:নওসারি জেলা
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৭৮১-এ প্রতিষ্ঠিত রাষ্ট্র ও অঞ্চল
বাইপাস (সড়ক)

**বাইপাস** হ'ল একটি রাস্তা বা মহাসড়ক, যা কোনও অন্তর্নির্মিত অঞ্চল, শহর বা গ্রাম এড়িয়ে বা "বাইপাস" করে, স্থানীয় ট্র্যাফিকের হস্তক্ষেপ ছাড়াই যানবাহন চলাচল করতে দেয়, বিল্ট-আপ অঞ্চলে যানজট হ্রাস করতে এবং রাস্তার সুরক্ষা উন্নত করতে পারে। ট্রাকগুলির জন্য বিশেষভাবে মনোনীত একটি বাইপাসকে **ট্রাক রুট** বলা যেতে পারে।
 
যদি জমি ব্যবহারের শক্ত ব্যবস্থা না থাকে, তবে প্রায়শই শহরে বাইপাস বরাবর ভবনগুলি নির্মিত হয় এবং এটিকে একটি সাধারণ শহরের রাস্তায় রূপান্তরিত করা হয়। বাইপাসটি অবশেষে স্থানীয় রাস্তাগুলির মতো জঞ্জাল হয়ে উঠতে পারে, যা এড়াতে চাইছিল সড়কটি। পেট্রোল স্টেশন, শপিং সেন্টার এবং অন্যান্য কিছু ব্যবসা প্রায়শই অ্যাক্সেসের সুবিধার জন্য সেখানে নির্মিত হয় এবং শব্দ ও দূষণজনিত কারণে প্রায়শই বসত বাড়িগুলির নির্মাণ এড়ানো হয়।

বাইপাস রুটগুলি প্রায়শই বিতর্কিত হয়, কারণ আগে কোনও রাস্তা না থাকা স্থানে ভারী যানবাহন বহনকারী একটি রাস্তা তৈরি করা হয়। এটি দ্বন্দ্বের সৃষ্টি করে যারা একটি বিল্ড আপ অঞ্চলে যানজট কমাতে বাইপাসকে সমর্থন করে এবং যারা (প্রায়শই গ্রামীণ) অনুন্নত জমির উন্নয়নের বিরোধিতা করে তাদের মধ্যে। তবে, শহর-কেন্দ্রের ব্যবসায় সম্ভাব্য হ্রাসের কারণে বাইপাস করা শহরটিতে থাকা কিছু লোক এই প্রকল্পটির বিরোধিতাও করতে পারে।

## তথ্যসূত্র

বিষয়শ্রেণী:ধরন অনুযায়ী সড়ক
আয়তন গুণাঙ্ক

থাম্ব|300px|ডান|আয়তন গুণাঙ্কের ব্যাখ্যা
কোনো পদার্থের **আয়তন গুণাঙ্ক** (K বা B) হচ্ছে কোনো একটি পদার্থের উপর চাপ প্রয়োগ করলে প্রতিদানে সেটি কী পরিমাণ বাধা দেয় তার পরিমাপ। কোনো আয়তনের উপর লম্বভাবে বল প্রয়োগ করলে তার সাথে আয়তন কী পরিমাণ হ্রাস পায়, এই দুটির অনুপাত থেকে *আয়তন গুণাঙ্ক* নির্ণয় করা হয়। এটি একটি বিশেষ প্রকৃতির স্থিতিস্থাপক গুণাঙ্ক।

## মাত্রা ও একক
চাপ ও পীড়নের ন্যায় ইহার মাত্রীয় সংকেত **[ML<sup>−1</sup>T<sup>−2</sup>]** ও এস আই একক পাস্কাল।

## সূত্র
:K=-V\frac{dP}{dV}
এখানে P হল চাপ, V হল বস্তুর প্রাথমিক আয়তন, ও dP/dV আয়তনের সাপেক্ষে চাপের অবকলন।

আয়তন ও ঘনত্ব পরস্পর ব্যস্তানুপাতী হবার জন্য,

:K=\rho \frac{dP}{d\rho}

এখানে \rho হল প্রাথমিক ঘনত্ব ও dP/d\rho হল ঘনত্বের সাপেক্ষে চাপের অবকলন।

### সংনম্যতা
আয়তন গুণাঙ্কের অন্যোন্যক **সংনম্যতা** নামে পরিচিত।

### শব্দের বেগের সাথে সম্পর্ক
প্রবাহী পদার্থের আয়তন গুণাঙ্ক K ও ঘনত্ব \rho হলে এবং শব্দের বেগ v হলে, নিউটন ও ল্যাপলাসের সূত্রানুসারে,

:v=\sqrt{\frac{K}{\rho}}

## কিছু মান

থাম্ব|কাচের আয়তন গুণাঙ্কের প্রকারভেদ

## তথ্যসূত্র

## আরও পড়ুন
* 

বিষয়শ্রেণী:স্থিতিস্থাপকতা (পদার্থবিজ্ঞান)
বিষয়শ্রেণী:ভৌত রাশি
অবদুল বারী সরকার

**অবদুল বারী সরকার** বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।

## প্রাথমিক জীবন
অবদুল বারী সরকার কুড়িগ্রাম জেলায় জন্মগ্রহণ করেন।

## রাজনৈতিক জীবন
অবদুল বারী সরকার চিলমারী উপজেলা বিএনপির সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি কুড়িগ্রাম-৪ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি কুড়িগ্রাম-৪ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন।

## তথ্যসূত্র



বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:কুড়িগ্রাম জেলার ব্যক্তি
রোকনদ্দৌলা মন্ডল

**রোকনদ্দৌলা মন্ডল** বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।

## প্রাথমিক জীবন
রোকনদ্দৌলা মন্ডল কুড়িগ্রাম জেলায় জন্মগ্রহণ করেন।

## রাজনৈতিক জীবন
রোকনদ্দৌলা মন্ডল জাতীয় পার্টির রাজনীতিবিদ। তিনি তৎকালীন প্রেসিডেন্ট হুসেইন মুহাম্মদ এরশাদের খালাতো ভাই। ১৯৮৮ সালে কুড়িগ্রাম-৪ আসনের সংসদ সদস্য নাজিমুদ্দৌলা মৃত্যুবরণ করলে উপনির্বাচনে জাতীয় পার্টির প্রার্থী হিসেবে তিনি সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:কুড়িগ্রাম জেলার ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
রুচিরা পেরেরা

**পানাগোদাগে ডন রুচিরা লক্ষ্মীরি পেরেরা** (; জন্ম: ৬ এপ্রিল, ১৯৭৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষার্ধ্ব থেকে ২০০০-এর দশকের মাঝামাঝি সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা সাউথ, ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। এছাড়াও, বামহাতে নিচেরসারিতে ব্যাটিং করতেন **রুচিরা পেরেরা**।

## প্রথম-শ্রেণীর ক্রিকেট
কোটের আনন্দ শাস্ত্রলয়ে অধ্যয়ন করেছেন তিনি। ১৯৯৬-৯৭ মৌসুম থেকে ২০১১ সাল পর্যন্ত রুচিরা পেরেরা’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যানের বিপরীতে সুইং করানোয় দক্ষ ছিলেন। দলকে উজ্জ্বীবিত রাখতে তার জুড়ি মেলা ভার ছিল। বিশ্রামকক্ষে বেশ আমুদে পরিবেশ সৃষ্টি করতেন ও বল হাতে নিয়ে তিনি সমীহের পাত্র ছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট, সতেরোটি একদিনের আন্তর্জাতিক ও দুইটি টুয়েন্টি২০ আন্তর্জাতিকে অংশগ্রহণ করেছেন রুচিরা পেরেরা। ২৪ ফেব্রুয়ারি, ১৯৯৯ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ২০০২ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

সজীব ও প্রাণবন্তঃ বোলার হিসেবে ২০০২ সালের মাঝামাঝি সময়ে অস্ট্রেলীয় বোলিং কোচ ড্যারিল ফস্টার ও ওয়েস্টার্ন অস্ট্রেলিয়া বিশ্ববিদ্যালয়ের বায়োমেকানিক্স বিশেষজ্ঞের পরামর্শক্রমে তার বোলিংয়ের ধারা পরিবর্তিত হয়। তাদের সহযোগিতায় কব্জির মোচড়ে উন্নত পর্যায়ে বোলিং ভঙ্গীমা প্রদর্শনে সক্ষমতা দেখান। এরফলে কনুইয়ের সমস্যা থেকে দূরে থেকে শ্রীলঙ্কা কর্তৃপক্ষের সন্তুষ্টি লাভ করেন।

দক্ষিণ আফ্রিকার বিপক্ষে বেশ ভালোমানের বোলিংশৈলী প্রদর্শন করেন। তবে, এর কার্যকারিতা নষ্ট হয়ে যায়। ইংল্যান্ডের লীগে খেলোয়াড়ী জীবন বেছে নেন। একবার ইংরেজ ঘরোয়া লীগে বোলিংয়ে ছন্দ ফিরিয়ে আনেন।

২০০৬ সালে নিউজিল্যান্ড গমনার্থে তাকে শ্রীলঙ্কা দলে খেলার জন্যে আমন্ত্রণ জানানো হয়। ঐ সিরিজে কেবল একটি খেলায় অংশ নিয়েছিলেন তিনি। এছাড়াও, অস্ট্রেলিয়ায় দলের সাথে যান। চামিন্দা ভাসের সাথে বোলিং উদ্বোধনে নামেন। তবে, ছোট ধরনের আঘাতের কারণে কয়েকটি খেলায় অংশগ্রহণ করা থেকে বিরত থাকেন তিনি।

একই সালে শ্রীলঙ্কার পক্ষে টুয়েন্টি২০ আন্তর্জাতিকের প্রথম খেলায় অংশগ্রহণ করার গৌরব অর্জন করেন। এ পর্যায়ে তার টি২০আই ক্যাপ ছিল ৯।

## পুরস্কার প্রাপ্তি
; ওডিআইয়ে ম্যান অব দ্য ম্যাচ

## তথ্যসূত্র

## আরও দেখুন
* মালিঙ্গা বান্দারা
* কৌশিক অমলিন
* শ্রীলঙ্কান টেস্ট ক্রিকেটারদের তালিকা
* ২০০১-০২ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কন্দুরাতার ক্রিকেটার
বিষয়শ্রেণী:বাসনাহিরা সাউথের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
মোহাম্মদ সিরাজুল হক

**মোহাম্মদ সিরাজুল হক** বাংলাদেশের কুড়িগ্রাম জেলার রাজনীতিবিদ ও তৎকালীন রংপুর-১৭ (বর্তমান কুড়িগ্রাম-৪) আসনের সাবেক সংসদ সদস্য।

## প্রাথমিক জীবন
মোহাম্মদ সিরাজুল হক কুড়িগ্রাম জেলার মাদারটিলায় জন্মগ্রহণ করেন।

## রাজনৈতিক জীবন
মোহাম্মদ সিরাজুল হক কুড়িগ্রাম কলেজের অধ্যাপক ও রৌমারী ডিগ্রী কলেজের অধ্যক্ষ ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৭ (বর্তমান কুড়িগ্রাম-৪) আসন থেকে ইসলামীক ডেমোক্রেটিক লীগের প্রার্থী হিসেবে সংসদ সদস্য নির্বাচিত হন। বাংলাদেশ জামায়াতে ইসলামী প্রতিষ্ঠিত হলে তিনি জামায়াতের রাজনীতিতে যোগ দেন।

তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে কুড়িগ্রাম-৪ আসন থেকে অংশ নিয়ে পরাজিত হন।

## তথ্যসূত্র

বিষয়শ্রেণী:মৃত্যুর সাল অনুপস্থিত
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ইসলামিক ডেমোক্রেটিক লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:কুড়িগ্রাম জেলার ব্যক্তি
বিষয়শ্রেণী:১৯৪৭-এ জন্ম
ইরানে সমকামীদের অধিকার

ইরানে সমকামিতাকে একধরনের মানসিক অসুস্থতা এবং যৌনবিকৃতি হিসেবে দেখা হয়। দেশটিতে সমকামিতার পক্ষে কোনো সরকারী বা সামাজিক স্বীকৃতি নেই। ইরানে ১৯৭৯ সালের ইসলামী বিপ্লবের আগে মোহাম্মদ রেজা পাহলভির সরকার সমকামীদের পক্ষে ছিলো (তখন সমকামীদেরকে শাস্তির আওতায় আনা হতোনা) কারণ রেজা ছিলেন পশ্চিমা সংস্কৃতির পূজারি যদিও তখনো সরকারীভাবে সমকামিতার পক্ষে ইরানে কোনো আইন ছিলোনা। ইরানের সমাজে যৌন বিভাজন ভালো করেই চোখে পড়ে, যেখানে নারীপুরুষের অবাধ মেলামেশাই নিষেধ (যদিও কোনো কোনো ক্ষেত্রে প্রেম করে বিয়ে করা যায়) সেখানে সমকামের মত কাজ অত্যন্ত দুরূহ। ইরানের সাবেক রাষ্ট্রপতি মাহমুদ আহমাদিনেজাদ ইরানের সমাজ এবং সংস্কৃতির সঙ্গে সমকামিতা বেমানান বলে একটি সাক্ষাৎকার দিয়েছিলেন পশ্চিমা গণমাধ্যম সিএনএনকে ২০০৭ সালে। ইরানে নারী সমকামী হোক আর পুরুষ সমকামী হোক, পুলিশ সমকামিতার অভিযোগ পেলেই তাদেরকে গ্রেফতার করে। ইরানের পররাষ্ট্রমন্ত্রী মোহাম্মদ জাভেদ জারিফ ২০১৯ সালে বলেছিলেন যে,

## সারাংশ ছক

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:এলজিবিটিকিউ ব্যক্তি নিপীড়ন
নাজিমুদ্দৌলা

**নাজিমুদ্দৌলা** বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।

## প্রাথমিক জীবন
নাজিমুদ্দৌলা কুড়িগ্রাম জেলার চিলমারীতে উপজেলা‍য় জন্মগ্রহণ করেন।

## রাজনৈতিক জীবন
নাজিমুদ্দৌলা ১৯৮৬ সালের তৃতীয় জাতীয় সংসদ নির্বাচনে কুড়িগ্রাম-৪ আসন থেকে স্বতন্ত্র প্রার্থী হিসেবে জাতীয় পার্টির লে: কর্ণেল আ: সবুর মন্ডলকে পরাজিত করে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পুনরায় সংসদ সদস্য নির্বাচিত হয়ে একই বছরে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
সল দে মানিয়ানা

**সল দে মানিয়ানা** (; "সকালের সূর্য"") দক্ষিণ আমেরিকার রাষ্ট্র বলিভিয়ার দক্ষিণ-পশ্চিমভাগের পোতোসি বিভাগের সুর লিপেস প্রদেশে অবস্থিত একটি ভূ-তাপীয় অঞ্চল। ৪৮০০ মিটার থেকে ৫০০০ মিটার উচ্চতার মধ্যে অবস্থিত অঞ্চলটির আয়তন প্রায় ১০ বর্গকিলোমিটার। এটি সালার দে উয়ুনি (Salar de Uyuni) নামক বিশ্বের বৃহত্তম লবণাক্ত সমতলভূমির কাছেই অবস্থিত।

তীব্র আগ্নেয় কর্মকাণ্ড, গন্ধকযুক্ত ফুটন্ত পানির উষ্ণ প্রস্রবণ, গেইজার, (geysar), ধূম্ররন্ধ্র (fumarole) ও ফুটন্ত কর্দমাক্ত মাটির হ্রদ এই এলাকাটির কিছু বৈশিষ্ট্য। গেইজারগুলি থেকে প্রায় ১৫ মিটার উচ্চতা পর্যন্ত উত্তপ্ত জলীয় বাষ্প উপরে উঠে যেতে পারে। সকালের সূর্যের আলোয় শীতল বাতাস ও উত্তপ্ত বাষ্পের তাপমাত্রায় পার্থক্যের কারণে পর্যটকদের জন্য অত্যন্ত আকর্ষণীয় দৃশ্যের সৃষ্টি হয়। অঞ্চলটিকে ভূ-তাপীয় বিদ্যুৎ উৎপাদনের উৎস হিসেবে ব্যবহার করা যায় কি না, তা নিয়ে গবেষণা হয়েছে।

সল দে মানিয়ানা এবং চিলির  উত্তরভাগে অবস্থিত এল তাতিও ভূ-তাপীয় ক্ষেত্র দুইটি আলতিপ্লানো-পুনা আগ্নেয় ব্যবস্থা-র সাথে সম্পর্কিত। একটি চ্যুতি ব্যবস্থা এই ক্ষেত্র দুইটিকে সংযুক্ত করেছে।

## চিত্র প্রদর্শনী

Géisers Sol de Mañana (Potosí - Bolivia).jpg
Géiseres Sol de Mañana, Bolivia, 2016-02-02, DD 63.JPG
Sol de Manana Stevage.jpg
File:Sol de Mañana 2018 3.jpg
File:Sol de Mañana 2018 4.jpg
File:Sol de Mañana Geysers, Bolivia (2096849256).jpg


## তথ্যসূত্র

## বহিঃসংযোগ

* Sol de Mañana (ইংরেজি)

বিষয়শ্রেণী:বলিভিয়ার ভূমিরূপ
বিষয়শ্রেণী:পোতোসি বিভাগের ভূমিরূপ
বিষয়শ্রেণী:পোতোসি বিভাগের পর্যটক আকর্ষণস্থল
মোহাম্মদ সাদাকাত হোসেন

**মোহাম্মদ সাদাকাত হোসেন ছক্কু মিয়া** বাংলাদেশের কুড়িগ্রাম জেলার রাজনীতিবিদ, মুক্তিযোদ্ধা ও তৎকালীন রংপুর-১৬ (বর্তমান কুড়িগ্রাম-৪) আসনের সাবেক সংসদ সদস্য।

## প্রাথমিক জীবন
মোহাম্মদ সাদাকাত হোসেন ছক্কু মিয়া কুড়িগ্রাম জেলার চীলমারীতে জন্মগ্রহণ করেন।

## রাজনৈতিক জীবন
সাদাকাত হোসেন ছক্কু মিয়া মুক্তিযোদ্ধা ছিলেন। তিনি বাংলাদেশ আওয়ামী লীগের চীলমারী থানা সভাপতি ও চিলমারী হাইস্কুলের প্রধান শিক্ষক এবং বঙ্গবন্ধুর ঘনিষ্ঠ ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি রংপুর-১৬ (বর্তমান কুড়িগ্রাম-৪) আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।

১৯৭০ সালের পাকিস্তান জাতীয় নির্বাচনে আওয়ামী লীগের প্রার্থী হিসেবে জাতীয় পরিষদের সদস্য  নির্বাচিত হয়েছিলেন।

## তথ্যসূত্র

বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
প্যারীমোহন সাধারণ গ্রন্থাগার

**প্যারীমোহন সাধারণ গ্রন্থাগার** বাংলাদেশের নওগাঁয় অবস্থিত একটি গ্রন্থাগার। এটি নওগাঁ জেলার প্রথম গ্রন্থাগার। শত বছরের পুরানো গ্রন্থাগারে অনেক বিখ্যাত লেখকের বিরল কিছু বই আছে।

## অবস্থান
প্যারীমোহন সাধারণ গ্রন্থাগারটি নওগাঁ শহরের কে.ডি. মোড়ের নিকটে অবস্থিত। নওগাঁ কে.ডি. সরকারি উচ্চ বিদ্যালয় পাশেই গ্রন্থাগারটি অবস্থিত। গ্রন্থাগারটির নিকটে কাচারী জামে মসজিদ অবস্থিত।

## ইতিহাস
ভারত-পাকিস্তান দেশভাগের পরে, স্থানীয় ব্যক্তিবর্গের উদ্যোগে কো-অপারেটিভ নামের একটি ক্লাব গঠন করা হয়। ক্লাবের সাথে একটি গ্রন্থাগারও প্রতিষ্ঠিত করা হয়। ১৯৫৮ সালে গ্রন্থাগারটি পূর্ণগঠিত করে কো-অপারেটিভ গ্রন্থাগার নামকরণ করা হয়। তৎকালীন সময়ে এই গ্রন্থাগারটি সরকার অনুমোদিত শহরের একমাত্র গ্রন্থাগার ছিল। গ্রন্থাগারটিতে মাক্স মুলার, শেকসপিয়র, বায়রন, মিলটন, ভের্গিল, দান্তের বইসহ অনেক প্রাচীন মূল্যবান বই সংরক্ষিত ছিল। ১৯৭০ সালের মে মাসে তৎকালীন নওগাঁ মহুকুমা প্রশাসক এম.এস. ভূঁইয়া এই গ্রন্থাগারটি প্যারীমোহন সাধারণ গ্রন্থাগার ভবনে স্থানান্তরিত করেছিলেন।

১৯১০ সালে প্যারীমোহন সাধারণ গ্রন্থাগারটি নির্মাণ করা হয়েছে। স্যান্যাল বংশের রায় সাহেব খেতাবপ্রাপ্ত জমিদার প্যারীমোহন স্যান্যাল (১৮২৭-১৯১৮) গ্রন্থাগারটি নির্মাণ করেন। প্যারীমোহন স্যান্যাল পি এম উচ্চ বালিকা বিদ্যালয়ও প্রতিষ্ঠিত করেছেন।

নওগাঁ পৌরসভা প্রতিষ্ঠিত হলে, প্রাথমিকভাবে পৌরসভার প্রশাসনিক কাজকর্মের জন্য প্যারীমোহন গ্রন্থাগার ভবন ব্যবহার করা হয়েছিল। পরে পৌরসভার নিজস্ব ভবনে পৌরসভা স্থানান্তরিত হয়।

## বিবরণ
প্যারীমোহন সাধারণ গ্রন্থাগারটি দ্বিতল বিশিষ্ট ভবন। গ্রন্থাগারটি সবার জন্য উন্মক্ত। বিভিন্ন দৈনিক পত্রিকা, মাসিক সাময়িকী, দেশী-বিদেশী অনেক বই, সংবাদপত্র, ম্যাগাজিন, ডেটাবেস, মানচিত্র, এবং পাণ্ডুলিপি গ্রন্থাগারটিতে সংরক্ষণ করা আছে।

গ্রন্থাগারটিতে বিশিষ্ট ব্যক্তিদের স্মরণে আলোচনা সভা এবং সঙ্গীতানুষ্ঠানের আয়োজন করা হয়। গ্রন্থাগারটিতে মুক্তিযুদ্ধের বীর শহীদদের, রবীন্দ্রনাথ, নজরুল স্মরণে বিভিন্ন ধরনের অনুষ্ঠান আয়োজন করা হয়। গ্রন্থাগার কর্তৃপক্ষ বাংলা চৈত্র-সংক্রান্তি ও পহেলা বৈশাখ উদ্‌যাপনের ব্যবস্থা করে। এছাড়াও বিভিন্ন উপলক্ষে বিভিন্ন ধরনের অনুষ্ঠান প্যারীমোহন গ্রন্থাগার মিলনায়তনে আয়োজন করা হয়।

## তথ্যসূত্র

## বহিঃসংযোগ
* ডয়চে ভেলে বাংলার প্রতিবেদন

বিষয়শ্রেণী:১৯১০-এ প্রতিষ্ঠিত
বিষয়শ্রেণী:গবেষণা গ্রন্থাগার
বিষয়শ্রেণী:নওগাঁর ভবন ও স্থাপনা
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:গণগ্রন্থাগার
ধূম্ররন্ধ্র

**ধূম্ররন্ধ্র** বলতে কোনও কঠিন ভূ-ত্বকবিশিষ্ট গ্রহের ভূ-ত্বকে অবস্থিত একটি উন্মুক্ত রন্ধকে বোঝায়, যা থেকে জলীয় বাষ্প এবং আরও অনেক ধরনের বায়বীয় পদার্থ বা গ্যাস যেমন কার্বন ডাই-অক্সাইড, সালফার ডাই-অক্সাইড, হাইড্রোজেন ক্লোরাইড এবং হাইড্রোজেন সালফাইড, ইত্যাদি গ্রহটির বায়ুমণ্ডলে নির্গত হয়ে থাকে। ইংরেজিতে একে "ফিউমারোল" (Fumarole) বলা হয়। ভূ-ত্বকের অভ্যন্তরে অবস্থিত পানি আগ্নেয় ম্যাগমার কারণে অতি-উত্তপ্ত হয়ে ওঠে এবং এগুলি যখন ধূম্ররন্ধের মধ্য দিয়ে উদ্গত হয়, তখন এর উপরে চাপ কমে যাওয়া এটি জলীয় বাষ্পে পরিণত হয়। বাকী গ্যাসগুলি সাধারণত সরাসরি ম্যাগমা থেকে নির্গত হয়। ধূম্ররন্ধ্রগুলি সাধারণত সক্রিয় আগ্নেয়গিরি অঞ্চলে অগ্ন্যুৎপাতের সময় কিংবা দুইটি অগ্ন্যুৎপাতের মধ্যবর্তী অপেক্ষাকৃত শান্ত পর্বেও বিদ্যমান থাকতে পারে।

ধূম্ররন্ধ্রগুলির সাথে উষ্ম প্রস্রবণ ও গেইজারের ঘনিষ্ঠ সম্পর্ক আছে। যেসমস্ত অঞ্চলে ভূ-পৃষ্ঠের খুব কাছেই ভূ-গর্ভস্থ পানির স্তর থাকে, সেখানে ধূম্ররন্ধগুলি উষ্ণ প্রস্রবণে পরিণত হয়। যদি কোনও ধূম্ররন্ধ্র মূলত গন্ধকযুক্ত গ্যাস নির্গত করে, তাহলে তাকে গন্ধক-ধূম্ররন্ধ্র (ইংরেজিতে Solfatara "সলফাট্যারা") বলা হয়। যদি ধূম্ররন্ধ্র থেকে নির্গত গ্যাসে কার্বন ডাই-অক্সাইডের পরিমাণ বেশি থাকে, তাহলে তাকে "মোফেট" (ইংরেজিতে Mofette) বলে।

ধূম্ররন্ধ্রগুলি অতিসুক্ষ্ম চিড়, দীর্ঘ বিদার (fissure), অনিয়মিত গুচ্ছ বা ক্ষেত্র, ইত্যাদি বিভিন্ন রূপে বিদ্যমান থাকতে পারে। এছাড়া এগুলি লাভার পৃষ্ঠতলে কিংবা আগ্নেয়-খণ্ডজ প্রবাহেও প্রকাশ পেতে পারে। একটি **ধূম্ররন্ধ্র ক্ষেত্র** (fumarole field) বলতে উষ্ম প্রস্রবণ ও গ্যাস নির্গমনকারী রন্ধের সমন্বয়ে গঠিত একটি এলাকাকে বোঝায় যেখানে অগভীর ম্যাগমা বা উত্তপ্ত আগ্নেয় শিলা থেকে গ্যাস নির্গত হয় কিংবা এগুলি ভূ-গর্ভস্থ পানির সাথে আন্তঃক্রিয়া সম্পাদন করে।

## তথ্যসূত্র

বিষয়শ্রেণী:ধূম্ররন্ধ্র
ডেনীয় সুপারলিগা

**ডেনীয় সুপারলিগা** (, , ) হচ্ছে পুরুষদের ফুটবল ক্লাবগুলোর মধ্যে আয়োজিত একটি ডেনীয় পেশাদার লিগ। এই লিগটি ডেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ডেনীয় ফুটবল ইউনিয়ন দ্বারা পরিচালিত ডেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে দুই গ্রুপের পয়েন্ট তালিকার চতুর্থ দল দুটি ডেনীয় ১ম বিভাগে অবনমিত হয়।

ডেনীয় সুপারলিগার প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৮টি দল অবনমন পর্বে প্রবেশ করে। অবনমন পর্বের ৮টি দল গ্রুপ এ এবং গ্রুপ বি নামে দুটি ভাগে বিভক্ত হয়, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, দুই গ্রুপের পয়েন্ট তালিকার চতুর্থ দল দুটি স্বয়ংক্রিয়ভাবে ডেনীয় ফুটবল লিগ পদ্ধতির দ্বিতীয় স্তরে অবনমিত হয়। অন্যদিকে দুই গ্রুপের পয়েন্ট তালিকার তৃতীয় দল দুটি অবনমন প্লে-অফে অংশগ্রহণ করে। একই সাথে, ডেনীয় প্রথম লিগের চ্যাম্পিয়ন দল স্বয়ংক্রিয়ভাবে ডেনীয় প্রিমিয়ার লিগে উন্নীত হয়।

## আরও দেখুন
* ডেনীয় ফুটবল ইউনিয়ন
* ডেনীয় ১ম বিভাগ
* ডেনীয় কাপ

## তথ্যসূত্র

## বহিঃসংযোগ
*  
* ডেনীয় সুপারলিগার গাইড 

 

বিষয়শ্রেণী:ডেনীয় সুপারলিগা
বিষয়শ্রেণী:ডেনমার্কের ফুটবল লিগ
বিষয়শ্রেণী:ইউরোপের শীর্ষ স্তরের ফুটবল লিগ
বিষয়শ্রেণী:১৯৯১-এ প্রতিষ্ঠিত ক্রীড়া লিগ
বিষয়শ্রেণী:১৯৯১-এ ডেনমার্কে প্রতিষ্ঠিত
ক্যুরি তাপমাত্রা

পদার্থবিজ্ঞান ও বস্তু বিজ্ঞানে **ক্যুরি তাপমাত্রা** বা **ক্যুরি বিন্দু** (**ক্যুরি পয়েন্ট**) হলো সেই তাপমাত্রা যার উপরে নির্দিষ্ট উপাদান সমূহ তাদের স্থায়ী চুম্বকত্ব হারিয়ে ফেলে। পিয়ের ক্যুরির নামানুসারে এর নামকরণ করা হয়েছে। ক্যুরি দেখান যে, একটি সংকট তাপমাত্রায় চৌম্বকত্ব হারিয়ে যায়।

চুম্বকত্বের বল নির্ধারিত হয় চৌম্বক ভ্রামক দ্বারা, যা একটি পরমাণুর দ্বিমেরু ভ্রামক যা পরমাণুর ইলেক্ট্রনের কৌণিক ভরবেগ ও স্পিনের কারণে উৎপন্ন হয়। উপাদান সমূহের বিভিন্ন স্বকীয় চৌম্বক ভ্রামক গঠন থাকে যা তাপমাত্রার উপর নির্ভর করে; ক্যুরি তাপমাত্রা হলো সেই সংকট বিন্দু যেখানে একটি উপাদানের স্বকীয় চৌম্বক ভ্রামক দিক পরিবর্তন করে।

স্থায়ী চুম্বকত্ব চৌম্বক ভ্রামকের দিকের সারিবদ্ধতার কারণে ঘটে যেখানে প্রণোদিত চুম্বকত্ব তৈরী হয় যখন অব্যবস্থ চৌম্বক ভ্রামককে একটি প্রযুক্ত চৌম্বক ক্ষেত্রে সারিবদ্ধ হতে বাধ্য করা হয়। যেমন, সারিবদ্ধ (চিত্র ১) চৌম্বক ভ্রামকগুলি ক্যুরি তাপমাত্রায় নৈরাকার (চিত্র ২) হয়ে যায়। উচ্চ তাপমাত্রা চুম্বকগুলিকে দুর্বল করে ফেলে, যেহেতু স্বতস্ফুর্ত চুম্বকত্ব শুধুমাত্র ক্যুরি তাপমাত্রার নীচেই ঘটে। কুরি তাপমাত্রার উপরে চৌম্বক সংবেদনশীলতা ক্যুরি-ওয়েসিস নীতি দ্বারা হিসাব করা যায় যা ক্যুরির নীতি থেকে উদ্ভূত।

ফেরোচুম্বকীয় ও উপচুম্বকীয় পদার্থের অনুরূপভাবে ফেরোইলেক্ট্রিসিটি ও প্যারাইলেক্ট্রিসিটির মাঝে দশান্তরকেও ক্যুরি তাপমাত্রা দ্বারা বর্ণিনা করা যায়। এক্ষেত্রে, অর্ডার প্যারামিটার (ক্রমের স্থিতিমাপ) হলো তড়িৎ মেরুকরণ যা একটি সসীম মান থেকে শূন্য পর্যন্ত হয় যখন তাপমাত্রা ক্যুরি তাপমাত্রার উপরে চলে যায়।

## আরো দেখুন

*পারমাণবিক কক্ষক
*ডোপায়ন
*বিরল মৃত্তিকা মৌল

## তথ্যসূত্র

## বহিঃসংযোগ
* Ferromagnetic Curie Point. Video by Walter Lewin, M.I.T.

বিষয়শ্রেণী:দশান্তর
বিষয়শ্রেণী:তাপমাত্রা
বিষয়শ্রেণী:ক্রান্তিক ঘটনা